Endnu en bid af Mårup kirke ved Lønstrup bliver i denne uge revet ned.

Murværket har arkæologernes fulde opmærksomhed. De kalder det et unikt indblik i historien. Som led i den planlagte nedrivning af Mårup kirke, før den bliver ædt af havet, er arkæologerne kommet til væggene. Det giver dem en enestående mulighed for, at se ind i en mur fra middelalderen. -Vi for lov til at se alt det vi ikke kan se når vi undersøger vores middelalder kirker, som vi jo passer på, siger museumsinspektør Thomas Bertelsen fra Nationalmuseet. Murværket afslører hvordan de byggede, og hvor lang tid det har taget at bygge kirken. - Fem år og det er jo i virkeligheden ikke så lang tid, lyder det fra museumsinspektøren. Mårup Kirke er bygget i 1200 tallet. Den er faktisk verdenskendt, da den er med i Gabriel Axels oscarbelønnede "Babettes gæstebud".